Культура — менавіта тая сфера, дзе супрацоўніцтва нашых народаў не перапынялася ніколі і надалей можа быць яшчэ ярчэйшым, тым больш, што ўзмацняецца і эканамічнае супрацоўніцтва краін. Нагадаю, мінулым разам такія Дні культуры праходзілі ў 2009-м, а ўжо ў 2010-м адбыўся візіт у адказ: Дні культуры Беларусі ў Казахстане. Гэтак жа будзе і цяпер: праз год мы з радасцю будзем прымаць у сябе беларусаў. Ужо адно гэта сведчыць пра інтэнсіўнасць нашага культурнага абмену. Але ж супрацоўніцтва не абмяжоўваецца адно Днямі культуры — яно адбываецца ледзь не штодзень.